ΣΥΜΒΑΣΗ ΠΑΡΑΧΩΡΗΣΗΣ ΑΔΕΙΑΣ ΧΡΗΣΗΣ ΛΟΓΙΣΜΙΚΟΥ
ΕLLADA

ΣΗΜΑΝΤΙΚΟ. ΠΑΡΑΚΑΛΟΥΜΕ, ΔΙΑΒΑΣΤΕ ΠΡΩΤΑ ΤΟ ΠΑΡΟΝ ΚΕΙΜΕΝΟ. ΑΠΟΤΕΛΕΙ ΣΥΜΒΑΣΗ ΠΑΡΑΧΩΡΗΣΗΣ ΑΔΕΙΑΣ ΧΡΗΣΗΣ.

Η AUTODESK ΠΡΟΤΙΘΕΤΑΙ ΝΑ ΣΑΣ ΠΑΡΑΧΩΡΗΣΕΙ ΤΗΝ ΑΔΕΙΑ ΧΡΗΣΗΣ ΤΟΥ ΣΥΝΗΜΜΕΝΟΥ ΛΟΓΙΣΜΙΚΟΥ, ΜΟΝΟ ΥΠΟ ΤΗΝ ΠΡΟΫΠΟΘΕΣΗ ΟΤΙ ΑΠΟΔΕΧΕΣΘΕ ΟΛΟΥΣ ΤΟΥΣ ΟΡΟΥΣ, ΠΟΥ ΠΕΡΙΛΑΜΒΑΝΟΝΤΑΙ ΣΕ ΑΥΤΗΝ ΤΗΝ ΣΥΜΒΑΣΗ ΠΑΡΑΧΩΡΗΣΗΣ ΑΔΕΙΑΣ ΧΡΗΣΗΣ, ΚΑΘΩΣ ΚΑΙ ΚΑΘΕ ΕΠΙΠΡΟΣΘΕΤΟ Ή ΜΟΝΑΔΙΚΟ ΟΡΟ ΤΗΣ ΑΔΕΙΑΣ ΧΡΗΣΗΣ, ΠΟΥ ΠΕΡΙΛΑΜΒΑΝΕΤΑΙ ΣΤΟ ΠΑΡΟΝ ΕΓΓΡΑΦΟ ("ΣΥΜΒΑΣΗ ").

ΔΙΑΒΑΣΤΕ ΠΡΟΣΕΚΤΙΚΑ ΤΟΥΣ ΟΡΟΥΣ ΚΑΙ ΤΙΣ ΠΡΟΫΠΟΘΕΣΕΙΣ ΤΗΣ ΠΑΡΟΥΣΑΣ ΣΥΜΒΑΣΗΣ ΠΡΙΝ ΕΠΙΛΕΞΕΤΕ ΤΟ ΠΛΗΚΤΡΟ "ΔΕΧΟΜΑΙ" («I ACCEPT»), ΠΟΥ ΒΡΙΣΚΕΤΑΙ ΣΤΟ ΤΕΛΟΣ ΤΗΣ ΣΕΛΙΔΑΣ ΑΥΤΗΣ. ΠΑΡΑΚΑΛΟΥΜΕ, ΧΡΗΣΙΜΟΠΟΙΗΣΤΕ ΤΑ ΒΕΛΗ ΣΤΟ ΔΕΞΙ ΜΕΡΟΣ ΤΗΣ ΣΕΛΙΔΑΣ, ΓΙΑ ΝΑ ΔΙΑΒΑΣΕΤΕ ΤΟ ΥΠΟΛΟΙΠΟ ΤΗΣ ΣΥΜΒΑΣΗΣ. ΜΠΟΡΕΙΤΕ ΑΚΟΜΗ ΝΑ ΕΚΤΥΠΩΣΕΤΕ ΤΟ ΚΕΙΜΕΝΟ ΤΗΣ ΣΥΜΒΑΣΗΣ, ΕΠΙΛΕΓΟΝΤΑΣ ΤΟ ΠΛΗΚΤΡΟ "ΕΚΤΥΠΩΣΗ" ("PRINT"), ΠΟΥ ΒΡΙΣΚΕΤΑΙ ΣΤΟ ΚΑΤΩ ΜΕΡΟΣ. ΕΠΙΛΕΓΟΝΤΑΣ ΤΟ ΠΛΗΚΤΡΟ "ΔΕΧΟΜΑΙ" («I ACCEPT»), ΣΥΝΑΙΝΕΙΤΕ ΟΤΙ ΔΕΣΜΕΥΕΣΤΕ ΑΠΟ ΟΛΟΥΣ ΤΟΥΣ ΟΡΟΥΣ ΑΥΤΗΣ ΤΗΣ ΣΥΜΒΑΣΗΣ ΚΑΙ ΘΑ ΓΙΝΕΙ ΕΓΚΑΤΑΣΤΑΣΗ ΤΟΥ ΛΟΓΙΣΜΙΚΟΥ.

ΕΑΝ ΔΕΝ ΕΠΙΘΥΜΕΙΤΕ ΝΑ ΔΕΣΜΕΥΕΣΤΕ ΑΠΟ ΤΗΝ ΠΑΡΟΥΣΑ ΣΥΜΒΑΣΗ ΚΑΙ ΔΕ ΣΥΜΦΩΝΕΙΤΕ ΜΕ ΟΛΕΣ ΤΙΣ ΠΡΟΫΠΟΘΕΣΕΙΣ ΚΑΙ ΤΟΥΣ ΟΡΟΥΣ ΤΗΣ, ΕΠΙΛΕΞΤΕ ΤΟ ΠΛΗΚΤΡΟ "ΔΕΝ ΑΠΟΔΕΧΟΜΑΙ" («I REJECT») -ΜΑΤΑΙΩΝΟΝΤΑΣ ΕΤΣΙ ΤΗ ΦΟΡΤΩΣΗ ΤΟΥ ΛΟΓΙΣΜΙΚΟΥ. ΠΡΟΚΕΙΜΕΝΟΥ ΝΑ ΑΠΟΖΗΜΙΩΘΕΙΤΕ ΜΕ ΤΟ ΠΛΗΡΕΣ ΑΝΤΙΤΙΜΟ ΤΗΣ ΑΓΟΡΑΣ ΓΙΑ ΤΟ ΠΑΡΟΝ ΛΟΓΙΣΜΙΚΟ, ΕΠΙΣΤΡΕΨΤΕ ΤΟ ΛΟΓΙΣΜΙΚΟ ΑΥΤΟ, ΕΝΤΟΣ (30) ΗΜΕΡΩΝ ΑΠΟ ΤΗΝ ΗΜΕΡΟΜΗΝΙΑ ΑΓΟΡΑΣ, ΣΤΟΝ ΤΟΠΟ ΑΠΟ ΟΠΟΥ ΤΟ ΠΡΟΜΗΘΕΥΤΗΚΑΤΕ, ΣΥΜΦΩΝΑ ΜΕ ΤΗ ΣΧΕΤΙΚΗ ΠΟΛΙΤΙΚΗ ΕΠΙΣΤΡΟΦΗΣ ΑΝΤΙΤΙΜΟΥ. ΠΡΟΚΕΙΜΕΝΟΥ ΝΑ ΑΠΟΖΗΜΙΩΘΕΙΤΕ ΜΕ ΤΟ ΠΛΗΡΕΣ ΑΝΤΙΤΙΜΟ ΤΗΣ ΑΓΟΡΑΣ ΓΙΑ ΛΟΓΙΣΜΙΚΟ ΠΟΥ ΕΧΕΙ ΗΔΗ ΦΟΡΤΩΘΕΙ, ΕΝΤΟΣ (30) ΗΜΕΡΩΝ ΑΠΟ ΤΗΝ ΗΜΕΡΟΜΗΝΙΑ ΑΓΟΡΑΣ, ΠΡΕΠΕΙ ΝΑ ΣΥΜΠΛΗΡΩΣΕΤΕ ΚΑΙ ΝΑ ΣΤΕΙΛΕΤΕ ΜΙΑ ΕΠΙΣΤΟΛΗ ΚΑΤΑΣΤΡΟΦΗΣ ΤΗΝ ΟΠΟΙΑ ΘΑ ΠΑΡΑΛΑΒΕΤΕ ΑΠΟ ΤΟΝ ONLINE ΠΩΛΗΤΗ ΑΠΟ ΤΟΝ ΟΠΟΙΟ ΑΓΟΡΑΣΑΤΕ ΤΟ ΛΟΓΙΣΜΙΚΟ.

Η ΕΚ ΜΕΡΟΥΣ ΣΑΣ ΧΡΗΣΗ ΤΟΥ ΛΟΓΙΣΜΙΚΟΥ ΔΗΛΩΝΕΙ ΕΠΙΣΗΣ ΤΗ ΣΥΓΚΑΤΑΘΕΣΗ ΣΑΣ ΝΑ ΔΕΣΜΕΥΕΣΤΕ ΑΠΟ ΤΟΥΣ ΟΡΟΥΣ ΤΗΣ ΠΑΡΟΥΣΑΣ ΣΥΜΒΑΣΗΣ.

Η ΑΝΤΙΓΡΑΦΗ Ή Η ΧΡΗΣΗ ΤΟΥ ΠΑΡΟΝΤΟΣ ΛΟΓΙΣΜΙΚΟΥ Ή ΤΗΣ ΤΕΚΜΗΡΙΩΣΗΣ ΤΟΥ, ΠΕΡΑ ΑΠΟ ΤΑ ΕΠΙΤΡΕΠΟΜΕΝΑ ΜΕ ΤΗΝ ΠΑΡΟΥΣΑ ΣΥΜΒΑΣΗ, ΕΙΝΑΙ ΠΑΡΑΝΟΜΗ ΚΑΙ ΑΠΟΤΕΛΕΙ ΠΡΟΣΒΟΛΗ ΠΝΕΥΜΑΤΙΚΗΣ ΙΔΙΟΚΤΗΣΙΑΣ, ΣΥΜΦΩΝΑ ΜΕ ΤΟΥΣ ΝΟΜΟΥΣ ΤΟΥ ΚΡΑΤΟΥΣ (Ν. 2121/1993). ΑΝ ΑΝΤΙΓΡΑΨΕΤΕ Ή ΧΡΗΣΙΜΟΠΟΙΗΣΕΤΕ ΑΥΤΟ ΤΟ ΛΟΓΙΣΜΙΚΟ Ή ΤΗΝ ΤΕΚΜΗΡΙΩΣΗ ΤΟΥ ΧΩΡΙΣ ΤΗΝ ΑΔΕΙΑ ΤΗΣ AUTODESK, ΠΑΡΑΒΙΑΖΕΤΕ ΤΟ ΝΟΜΟ. ΩΣ ΕΚ ΤΟΥΤΟΥ, ΚΙΝΔΥΝΕΥΕΤΕ ΝΑ ΥΠΟΧΡΕΩΘΕΙΤΕ ΣΕ ΑΠΟΖΗΜΙΩΣΗ ΤΗΣ AUTODESK ΚΑΙ ΝΑ ΔΙΩΧΘΕΙΤΕ ΠΟΙΝΙΚΑ.

ΣΗΜΕΙΩΣΗ:	ΕΑΝ ΑΥΤΟ ΤΟ ΑΝΤΙΓΡΑΦΟ ΤΟΥ ΛΟΓΙΣΜΙΚΟΥ ΟΡΙΖΕΤΑΙ ΣΑΝ ΑΝΤΙΓΡΑΦΟ ΑΞΙΟΛΟΓΗΣΗΣ 15 ΗΜΕΡΩΝ, ΤΟΤΕ ΟΙ ΔΥΟ ΠΑΡΑΓΡΑΦΟΙ ΠΟΥ ΑΚΟΛΟΥΘΟΥΝ ΣΑΣ ΑΦΟΡΟΥΝ:

ΤΟ ΠΑΡΟΝ ΛΟΓΙΣΜΙΚΟ ΔΙΑΤΙΘΕΤΑΙ ΜΟΝΟ ΓΙΑ ΜΙΑ ΔΟΚΙΜΑΣΤΙΚΗ ΠΕΡΙΟΔΟ 15 ΗΜΕΡΩΝ. ΓΙΑ ΝΑ ΠΑΡΑΤΕΙΝΕΤΑΙ ΤΗ ΧΡΗΣΗ ΤΟΥ ΛΟΓΙΣΜΙΚΟΥ, ΠΡΕΠΕΙ ΝΑ ΕΠΙΚΟΙΝΩΝΗΣΕΤΕ ΜΕ ΤΗΝ AUTODESK Ή ΜΕ ΤΟΝ ΕΞΟΥΣΙΟΔΟΤΗΜΕΝΟ ΜΕΤΑΠΩΛΗΤΗ ΤΗΣ AUTODESK ΓΙΑ ΝΑ ΚΑΤΑΒΑΛΛΕΤΕ ΤΟ ΠΟΣΟ ΤΗΣ ΑΓΟΡΑΣ ΚΑΙ ΝΑ ΠΑΡΑΛΑΒΕΤΕ ΤΟΝ ΚΩΔΙΚΟ ΕΞΟΥΣΙΟΔΟΤΗΣΗΣ Ή ΈΝΑ ΝΕΟ ΑΝΤΙΓΡΑΦΟ, ΜΕΤΑ ΑΠΟ ΕΞΟΦΛΗΣΗ, ΠΟΥ ΘΑ ΣΑΣ ΔΙΝΕΙ ΤΟ ΔΙΚΑΙΩΜΑ ΧΡΗΣΗΣ ΤΩΝ ΔΙΚΑΙΩΜΑΤΩΝ ΤΗΣ ΕΜΠΟΡΙΚΗΣ ΑΔΕΙΑΣ ΠΟΥ ΠΑΡΕΧΟΝΤΑΙ ΠΑΡΑΚΑΤΩ. 

ΚΑΤΑ ΤΗ ΔΟΚΙΜΑΣΤΙΚΗ ΠΕΡΙΟΔΟ, ΜΠΟΡΕΙΤΕ ΝΑ ΧΡΗΣΙΜΟΠΟΙΗΣΕΤΕ ΈΝΑ ΑΝΤΙΓΡΑΦΟ ΤΟΥ ΛΟΓΙΣΜΙΚΟΥ ΜΟΝΟ ΓΙΑ ΝΑ ΤΟ ΑΞΙΟΛΟΓΗΣΕΤΕ. Η ΧΡΗΣΗ ΤΟΥ ΛΟΓΙΣΜΙΚΟΥ ΚΑΤΑ ΤΗ ΔΟΚΙΜΑΣΤΙΚΗ ΠΕΡΙΟΔΟ ΓΙΑ ΟΠΟΙΟΝΔΗΠΟΤΕ ΆΛΛΟ ΣΚΟΠΟ, ΣΥΜΠΕΡΙΛΑΜΒΑΝΟΜΕΝΗΣ ΤΗΣ ΑΝΑΛΥΣΗΣ ΠΡΟΣ ΤΟ ΣΚΟΠΟ ΑΝΤΑΓΩΝΙΣΜΟΥ, ΑΠΑΓΟΡΕΥΕΤΑΙ ΑΥΣΤΗΡΑ. ΜΕΤΑ ΤΗΝ ΑΓΟΡΑ ΠΑΡΑΧΩΡΗΣΗΣ ΑΔΕΙΑΣ ΧΡΗΣΗΣ  ΓΙ’ ΑΥΤΟ ΤΟ ΛΟΓΙΣΜΙΚΟ, Η ΧΡΗΣΗ ΤΟΥ ΛΟΓΙΣΜΙΚΟΥ ΔΕΝ ΘΑ ΥΠΟΚΕΙΤΑΙ ΠΛΕΟΝ ΣΤΟΥΣ ΠΡΟΑΝΑΦΕΡΘΕΝΤΕΣ ΠΕΡΙΟΡΙΣΜΟΥΣ.

ΣΗΜΕΙΩΣΗ:	ΕΑΝ ΤΟ ΠΑΡΟΝ ΑΝΤΙΓΡΑΦΟ ΤΟΥ ΛΟΓΙΣΜΙΚΟΥ ΟΡΙΖΕΤΑΙ ΣΑΝ ΑΔΕΙΑ ΚΑΘΟΡΙΣΜΕΝΟΥ ΧΡΟΝΟΥ, ΑΔΕΙΑ ΠΕΡΙΟΡΙΣΜΕΝΟΥ ΧΡΟΝΟΥ Ή ΑΔΕΙΑ ΕΝΟΙΚΙΑΣΗΣ, Η ΑΚΟΛΟΥΘΗ ΠΑΡΑΓΡΑΦΟΣ ΣΑΣ ΑΦΟΡΑ:

ΤΟ ΠΑΡΟΝ ΑΝΤΙΓΡΑΦΟ ΕΙΝΑΙ ΔΙΑΘΕΣΙΜΟ ΓΙΑ ΤΟΝ ΚΑΘΟΡΙΣΜΕΝΟ ΧΡΟΝΟ ΓΙΑ ΤΟΝ ΟΠΟΙΟ ΕΧΕΤΕ ΠΛΗΡΩΣΕΙ ΚΑΙ ΘΑ ΣΤΑΜΑΤΗΣΕΙ ΝΑ ΛΕΙΤΟΥΡΓΕΙ ΤΗΝ ΗΜΕΡΟΜΗΝΙΑ ΛΗΞΗΣ ΑΥΤΗΣ ΤΗΣ ΠΕΡΙΟΔΟΥ. ΧΡΗΣΗ ΑΥΤΟΥ ΜΕΤΑ ΤΟ ΠΕΡΑΣ ΤΟΥ ΚΑΘΟΡΙΣΜΕΝΟΥ ΧΡΟΝΟΥ, Ή ΟΠΟΙΑΔΗΠΟΤΕ ΠΡΟΣΠΑΘΕΙΑ ΑΝΑΤΡΟΠΗΣ ΤΗΣ ΛΕΙΤΟΥΡΓΙΑΣ ΑΔΡΑΝΟΠΟΙΗΣΗΣ ΑΠΟΤΕΛΕΙ ΠΑΡΑΒΑΣΗ ΤΗΣ ΠΑΡΟΥΣΑΣ
ΣΥΜΒΑΣΗΣ ΚΑΙ ΣΥΝΙΣΤΑ ΠΡΟΣΒΟΛΗ ΠΝΕΥΜΑΤΙΚΗΣ ΙΔΙΟΚΤΗΣΙΑΣ.

1.	Χορήγηση Άδειας.

Η Autodesk, Inc. («Autodesk») σας χορηγεί μία μη αποκλειστική, μη περαιτέρω μεταβιβάσιμη άδεια χρήσης αυτού του προγράμματος ηλεκτρονικού υπολογιστή («λογισμικό») καθώς και των εγχειριδίων χρήσης και άλλου συνοδευτικού εκτυπωμένου υλικού και «online» ή ηλεκτρονικής τεκμηρίωσης («Τεκμηρίωση») με τον εξοπλισμό που σας ανήκει ή βρίσκεται υπό τον έλεγχό σας, σύμφωνα με τις προϋποθέσεις και τους όρους της Σύμβασης. Αυτή η Σύμβαση επιτρέπει σε ένα μοναδικό χρήστη να εγκαταστήσει και να χρησιμοποιεί το λογισμικό σε έναν μόνο υπολογιστή σε ένα χώρο κάθε φορά.

Έκδοση Δικτύου: Εάν αυτό το λογισμικό είναι Έκδοση Δικτύου, μπορείτε να το χρησιμοποιείτε μόνο σε ένα περιβάλλον τοπικού δικτύου με το Εργαλείο Διαχείρισης της Άδειας Autodesk, και μπορείτε να εγκαταστήσετε και χρησιμοποιείτε το Λογισμικό σε έναν μόνο υπολογιστή server σε έναν μόνο χώρο στον οποίο θα υπάρχει πρόσβαση από άλλους υπολογιστές, ή από έναν ατομικό υπολογιστή ως εγκατάσταση  πολλαπλών χρηστών, όπου:

(i)	είτε  ο μέγιστος αριθμός χρηστών που θα χρησιμοποιούν ταυτόχρονα το Λογισμικό, θα είναι ένας (1) χρήστης, έτσι ώστε περισσότερα άτομα να μπορούν να έχουν πρόσβαση ή να χρησιμοποιούν το Λογισμικό, αλλά μόνο ένα άτομο να μπορεί να το χρησιμοποιεί κάθε φορά

(ii)	είτε ο μέγιστος αριθμός χρηστών που θα χρησιμοποιούν ταυτόχρονα το Λογισμικό θα είναι περισσότεροι από ένας (1), οπότε στην περίπτωση αυτή θα πρέπει να αγοραστούν επιπλέον ατομικές άδειες χρήσης για κάθε χρήστη, που χρησιμοποιεί ταυτόχρονα το πρόγραμμα.   

Η χρήση κάποιου λογισμικού ή συσκευής που μειώνει τον αριθμό των υπολογιστών/συσκευών που έχουν πρόσβαση στο Λογισμικό όταν χρησιμοποιούνται στη διάταξη ενός server, μπορούν να επηρεάσουν την απόδοση του Λογισμικού και δεν μειώνουν τον αριθμό των ατομικών αδειών χρήσης που απαιτούνται.

Εκπαιδευτική Έκδοση: Αν το Λογισμικό είναι Εκπαιδευτική Έκδοση, μπορείτε να το χρησιμοποιείτε μόνο για το σκοπό της εκπαίδευσης και της διδασκαλίας, και για κανένα άλλο σκοπό. Οι Εκπαιδευτικές Εκδόσεις του λογισμικού δεν επιτρέπεται να χρησιμοποιηθούν για  εμπορικούς, επαγγελματικούς ή κερδοσκοπικούς σκοπούς.

Δοκιμαστική Έκδοση: Εάν αυτό το Λογισμικό οριστεί σαν έκδοση επίδειξης, δοκιμαστική έκδοση ή έκδοση NFR, μπορείτε να το χρησιμοποιήσετε μόνο για τους σκοπούς δοκιμής ή επίδειξης. Δεν επιτρέπεται να χρησιμοποιηθεί για εμπορικούς, επαγγελματικούς ή κερδοσκοπικούς σκοπούς.

Αντίγραφο Ασφαλείας Αρχείου (Backup): Ανεξάρτητα από την έκδοση λογισμικού που έχετε αποκτήσει, επιτρέπεται να δημιουργήσετε ένα μόνο αντίγραφο ασφαλείας αρχείου (back-up) του Λογισμικού. Ένα τέτοιο αντίγραφο ασφαλείας αρχείου δεν μπορεί να εγκατασταθεί σε άλλο η/υ,  εκτός εάν ο η/υ αποτελεί ένα ξεχωριστό drive ενός server, στον οποίο μόνο ο εξουσιοδοτημένος χρήστης έχει πρόσβαση. Σε κάθε περίπτωση όμως, το αντίγραφο ασφαλείας αρχείου δεν μπορεί να χρησιμοποιηθεί ή να εγκατασταθεί καθόσον χρόνο ένα άλλο αντίγραφο του λογισμικού είναι εγκατεστημένο σε άλλον η/υ. Εάν η τεκμηρίωση είναι σε έντυπη μορφή, δεν επιτρέπεται να αντιγραφεί. Εάν η Τεκμηρίωση είναι σε ηλεκτρονική μορφή, δεν επιτρέπεται να δημιουργήσετε δεύτερο ηλεκτρονικό αντίγραφο, αλλά επιτρέπεται να εκτυπωθεί ένα (1) αντίγραφο μόνο, το οποίο όμως δεν επιτρέπεται να αναπαραχθεί.

Επιπρόσθετη Εγκατάσταση: Με εξαίρεση την Εκπαιδευτική, την Φοιτητική και την Δοκιμαστική Έκδοση, επιτρέπεται να δημιουργήσετε ένα δεύτερο αντίγραφο του Λογισμικού στο σκληρό δίσκο ενός η/υ, που σας ανήκει ή έχετε υπό τον έλεγχό σας, με τις ακόλουθες προϋποθέσεις: (1) το πρωτότυπο και το δεύτερο αντίγραφο, θα χρησιμοποιείται μόνο από το ίδιο άτομο, (2) το δεύτερο αντίγραφο εγκαθίσταται μόνο σε φορητό υπολογιστή (notebook), ή σε άλλο υπολογιστή που δεν είναι server και βρίσκεται μακριά από την συνηθισμένη θέση εργασίας σας, προκειμένου να σας καταστήσει ικανό να εργαστείτε όταν βρίσκεστε μακριά από τη θέση εργασίας σας, (3) μόνο ένα από τα αντίγραφα του Λογισμικού χρησιμοποιείται κάθε φορά, (4) το δεύτερο αντίγραφο του Λογισμικού θα χρησιμοποιείται αποκλειστικά και μόνο με τη συσκευή προστασίας από την αντιγραφή (εάν υπάρχει), που δίδεται μαζί με το Λογισμικό, και (5) το Λογισμικό δεν παραχωρείται με άδεια και/ή δεν φέρει το χαρακτηρισμό της Εκπαιδευτικής ή Φοιτητικής Έκδόσης.

Αναβαθμίσεις: Αν το Λογισμικό έχει χαρακτηρισθεί ως αναβάθμιση λογισμικού («Νέα Έκδοση») για το οποίο σας είχε χορηγηθεί προηγουμένως άδεια χρήσης («Προηγούμενη Έκδοση»), θα πρέπει, εντός εξήντα (60) ημερών από την απόκτηση της Νέας Έκδοσης, να καταστρέψετε όλα τα αντίγραφα της Προηγούμενης, συμπεριλαμβανομένων κι όλων των αντιγράφων, που βρίσκονται εγκατεστημένα στο σκληρό δίσκο, και να επιστρέψετε τo τυχόν κλειδί (hardware lock), που συνόδευε το λογισμικό για το οποίο σας είχε χορηγηθεί άδεια (εκτός εάν η  Autodesk ρητά σας ενημερώσει ότι το κλειδί αυτό θα χρησιμοποιηθεί και με το προϊόν της αναβάθμισης). Η Autodesk διατηρεί το δικαίωμα να σας ζητήσει επαρκείς αποδείξεις ότι η Προηγούμενη Έκδοση έχει καταστραφεί. Αν το κλειδί δεν επιστραφεί εντός της προκαθορισμένης περιόδου, τότε η Autodesk διατηρεί το δικαίωμα χωρίς κανένα περιορισμό να σας χρεώσει, και θα πληρώσετε τη διαφορά της τιμής της Νέας Έκδοσης και της προτεινόμενης λιανικής τιμής του Λογισμικού. Τυχόν τμήματα λογισμικού που σας χορηγούνται από την Autodesk ή από οποιοδήποτε εξουσιοδοτημένο τρίτο σε συνδυασμό με το λογισμικό, για το οποίο σας χορηγείται δια του παρόντος άδεια, υπόκεινται στους όρους και τις προϋποθέσεις αυτής της Σύμβασης, εκτός αν ορίζεται άλλως κατά την παράδοση.

Παρά τα προαναφερθέντα, μπορείτε να κρατήσετε και να μη χρειαστεί να καταστρέψετε την Προηγούμενη Έκδοση και μπορείτε να χρησιμοποιήσετε την Προηγούμενη Έκδοση αποκλειστικά εάν είναι απαραίτητο για τα παρακάτω: (1) για να εγκαταστήσετε τη Νέα Έκδοση για την οποία σας χορηγήθηκε άδεια και (2) για σκοπούς ασφάλειας αρχείων (Backup), προκειμένου να επανεγκαταστήσετε τη Νέα Έκδοση για την οποία σας χορηγήθηκε άδεια, εάν η αρχική εγκατάσταση αποτύχει. Σε καμία περίπτωση δεν επιτρέπεται να λειτουργείτε την Προηγούμενη Έκδοση.

Κωδικός Εξουσιοδότησης: Εάν αυτό το Λογισμικό απαιτεί και κωδικό εξουσιοδότησης, τότε θα πρέπει να δηλώσετε την αγορά του παρόντος λογισμικού στην Autodesk,  πριν εκδοθεί για σας ο κωδικός εξουσιοδότησης και η Autodesk θα κρατήσει τα στοιχεία της εγγραφής σας.

Διάρκεια Άδειας Χρήσης: Σύμφωνα με τους όρους της παρούσας Σύμβασης, η άδεια χρήσης του Λογισμικού είναι συνεχής, εκτός και αν προκαθορίζεται σαν άδεια καθορισμένου χρόνου, άδεια περιορισμένου χρόνου ή άδεια ενοικίασης, και σε τέτοια περίπτωση η διάρκεια της άδειας θα είναι η διάρκεια για την οποία έχετε πληρώσει.

ΜΟΝΟ ΓΙΑ ΦΟΙΤΗΤΙΚΕΣ ΕΚΔΟΣΕΙΣ (ΧΡΗΣΗ ΔΥΟ ΕΤΩΝ):

1. 	Χορήγηση Άδειας

Η Autodesk, Inc. («Autodesk») σας χορηγεί μία μη αποκλειστική, μη περαιτέρω μεταβιβάσιμη άδεια χρήσης αυτού του προγράμματος ηλεκτρονικού υπολογιστή (το «Λογισμικό») καθώς και των εγχειριδίων χρήσης και άλλου συνοδευτικού εκτυπωμένου υλικού και «online» ή ηλεκτρονικής τεκμηρίωσης («Τεκμηρίωση») με τον εξοπλισμό που σας ανήκει ή βρίσκεται υπό τον έλεγχό σας, σύμφωνα με τις προϋποθέσεις και τους όρους αυτής της Σύμβασης για δύο (2) χρόνια από την ημέρα που θα εγκαταστήσετε το Λογισμικό. Αυτή η Σύμβαση επιτρέπει σε ένα μοναδικό χρήστη να εγκαταστήσει και να χρησιμοποιεί το λογισμικό σε έναν μόνο υπολογιστή σε ένα χώρο κάθε φορά. Η χρήση του παρόντος Λογισμικού πέρα από την περίοδο των δύο χρόνων όπως αναφέρεται παραπάνω, ή οποιαδήποτε απόπειρα να ανατρέψετε τη λειτουργία αδρανοποίησης χρονικού ελέγχου του Λογισμικού αποτελεί παράνομη χρήση και συνιστά παραβίαση της παρούσας Σύμβασης και των νόμων περί πνευματικής ιδιοκτησίας.

Το παρόν Λογισμικό είναι μία Φοιτητική Έκδοση του Λογισμικού και μπορεί να χρησιμοποιηθεί μόνο από έναν εγγεγραμμένο φοιτητή ή ένα μέλος της σχολής ή του προσωπικού των ιδρυμάτων που αναφέρονται παρακάτω, οι οποίοι το απέκτησαν ΚΑΙ μόνο για μελέτη και εκπαίδευση και όχι για εμπορικούς, επαγγελματικούς ή κερδοσκοπικούς σκοπούς. Οι φοιτητικές εκδόσεις του Λογισμικού δεν μπορούν να χρησιμοποιηθούν ή να αγοραστούν από εκπαιδευτικά ιδρύματα. Ως εγγεγραμμένος φοιτητής ορίζεται ο φοιτητής που είναι εγγεγραμμένος είτε σε τακτική βάση είτε σε βάση ημιαπασχόλησης σε ένα κολέγιο ή πανεπιστήμιο αναγνωρισμένο και διαπιστευμένο από το Υπουργείο Παιδείας, για τουλάχιστον ένα μάθημα ανώτατης εκπαίδευσης σχετικό με το σχέδιο, την τεχνολογία ή τομείς της μηχανικής.

Αντίγραφο Ασφαλείας Αρχείου (Backup): Επιτρέπεται να δημιουργήσετε ένα μόνο αντίγραφο ασφαλείας αρχείου (back-up) του Λογισμικού. Ένα τέτοιο αντίγραφο ασφαλείας αρχείου δεν μπορεί να εγκατασταθεί σε άλλο η/υ,  εκτός εάν ο η/υ αποτελεί ένα ξεχωριστό drive ενός server, στον οποίο μόνο ο εξουσιοδοτημένος χρήστης έχει πρόσβαση. Σε κάθε περίπτωση όμως, το αντίγραφο ασφαλείας αρχείου δεν μπορεί να χρησιμοποιηθεί ή να εγκατασταθεί καθόσον χρόνο ένα άλλο αντίγραφο του λογισμικού είναι εγκατεστημένο σε οποιονδήποτε η/υ. Εάν η τεκμηρίωση είναι σε έντυπη μορφή, δεν επιτρέπεται να αντιγραφεί. Εάν η Τεκμηρίωση είναι σε ηλεκτρονική μορφή, επιτρέπεται να εκτυπωθεί ένα (1) μόνο αντίγραφο, το οποίο δεν επιτρέπεται να αναπαραχθεί.

Αναβαθμίσεις: Αυτό το Λογισμικό δεν επιδέχεται αναβάθμιση.

Κωδικός Εξουσιοδότησης: Εάν το παρόν Λογισμικό απαιτεί και κωδικό εξουσιοδότησης, τότε θα πρέπει να δηλώσετε την αγορά του παρόντος Λογισμικού στην Autodesk πριν εκδοθεί για σας ο κωδικός εξουσιοδότησης και η Autodesk θα κρατήσει τα στοιχεία της εγγραφής σας.

ΣΗΜΕΙΩΣΗ:	ΟΛΟΙ ΟΙ ΠΑΡΑΜΕΝΟΝΤΕΣ ΟΡΟΙ ΑΥΤΗΣ ΤΗΣ ΣΥΜΒΑΣΗΣ ΙΣΧΥΟΥΝ ΓΙΑ ΟΛΕΣ ΤΙΣ ΕΚΔΟΣΕΙΣ ΤΟΥ ΠΑΡΟΝΤΟΣ ΛΟΓΙΣΜΙΚΟΥ.

2.	ΠΕΡΙΟΡΙΣΜΟΙ.

Απαγορεύεται:

1.	Να αντιγράψετε ή να χρησιμοποιήσετε το Λογισμικό ή την Τεκμηρίωση εκτός από τις περιπτώσεις, όπου σας το επιτρέπει η παρούσα Σύμβαση.

2.	να προβείτε σε ανάστροφη μηχανική, αποσυμπίληση ή αποσυναρμολόγηση του Λογισμικού πέραν της εκτάσεως που  επιτρέπει ο νόμος, στις περιπτώσεις που αυτό είναι απολύτως απαραίτητο για να ληφθούν πληροφορίες, για τη διασφάλιση της διαλειτουργικότητας ενός ανεξάρτητα δημιουργηθέντος προγράμματος με το Λογισμικό ή με κάποιο άλλο πρόγραμμα και εφόσον αυτές οι πληροφορίες δεν μπορούν εύκολα να ληφθούν από την Autodesk ή από τρίτους. Απαγορεύεται να προβείτε στην αποσυμπίληση του Λογισμικού, εάν υπάρχει η δυνατότητα λήψης των πληροφοριών αυτών με τη σύναψη σύμβασης παραχώρησης άδειας ενός Κιτ Ανάπτυξης Εφαρμογών Autodesk.

3.	να διανείμετε, ενοικιάσετε, δανείσετε, πωλήσετε, χορηγήσετε περαιτέρω άδεια σε τρίτους ή μεταβιβάσετε με οποιοδήποτε άλλο τρόπο ολόκληρο ή μέρος του Λογισμικού, της Τεκμηρίωσης ή οποιωνδήποτε άλλων δικαιωμάτων σας χορηγούνται με την παρούσα Σύμβαση σε οποιονδήποτε άλλο, χωρίς την προηγούμενη έγγραφη συγκατάθεση της Autodesk.

4.	να εγκαταστήσετε ή να χρησιμοποιήσετε το Λογισμικό μέσα στο Διαδίκτυο ή μέσα σε ένα δίκτυο ευρείας περιοχής, συμπεριλαμβανομένης  άνευ περιορισμού  και της χρήσης σε σύνδεση με κάποια υπηρεσία φιλοξενίας ιστοσελίδων ή άλλης παρόμοιας υπηρεσίας.

5.	να αφαιρέσετε, τροποποιήσετε ή αποκρύψετε οποιεσδήποτε ενδείξεις πνευματικής, βιομηχανικής ιδιοκτησίας, λογότυπου ή σήματα του Λογισμικού ή της Τεκμηρίωσης.

6.	να τροποποιήσετε, μεταφράσετε, προσαρμόσετε, διαρρυθμίσετε ή δημιουργήσετε παράγωγα έργα βασισμένα στο Λογισμικό ή την Τεκμηρίωση, για οποιοδήποτε σκοπό.

7.	να χρησιμοποιήσετε οποιοδήποτε εξοπλισμό, συσκευή, λογισμικό ή άλλα μέσα που έχουν σχεδιαστεί, προκειμένου να καταστρατηγήσουν ή να απομακρύνουν οποιασδήποτε μορφής προστασία που χρησιμοποιεί η Autodesk σε σχέση με το Λογισμικό, ή να χρησιμοποιείτε το Λογισμικό μαζί με οποιοδήποτε κλειδί (Hard lock), κωδικό εξουσιοδότησης, αριθμό σειράς, ή όποια άλλη συσκευή προστασίας που δεν έχετε προμηθευτεί απευθείας από την Autodesk ή μέσω Εξουσιοδοτημένου Μεταπωλητή της Autodesk.

8.	να εξαγάγετε το Λογισμικό ή την Τεκμηρίωση κατά παράβαση των εφαρμοστέων νόμων για τον έλεγχο των εξαγωγών που ισχύουν στις Η.Π.Α. ή σε άλλες χώρες.

9.	να χρησιμοποιείτε το Λογισμικό ή την Τεκμηρίωση εκτός της χώρας όπου έγινε η αγορά, εκτός εάν το Λογισμικό και η Τεκμηρίωση αγοράστηκαν σε χώρα της Ευρωπαϊκής Ένωσης (Ε.Ε.) ή της Ευρωπαϊκής Οικονομικής Περιοχής (ΕΟΠ). Σε αυτή την περίπτωση επιτρέπεται η χρήση του Λογισμικού στην Ε.Ε. και την ΕΟΠ.

3. 	Δικαιώματα Πνευματικής Ιδιοκτησίας.

Όλα τα δικαιώματα πνευματικής και βιομηχανικής ιδιοκτησίας επί του Λογισμικού, της Τεκμηρίωσης, και του συνοδευτικού υλικού, εάν υπάρχουν, καθώς και κάθε αντιγράφου που κάνατε παραμένουν στην Autodesk και στους δικαιοπαρόχους της. Η δομή, η οργάνωση και ο κώδικας του Λογισμικού είναι πολύτιμα εμπορικά μυστικά της Autodesk και των δικαιοπαρόχων της. Η χωρίς εξουσιοδότηση αναπαραγωγή του Λογισμικού ή της Τεκμηρίωσης, ή η αδυναμία συμμόρφωσης με τους ανωτέρω περιορισμούς, επιφέρει την αυτόματη παύση ισχύος της παρούσας Σύμβασης. Η παρούσα Σύμβαση δεν σας παραχωρεί δικαιώματα πνευματικής ιδιοκτησίας.

4.	ΓΕΝΙΚΗ ΠΕΡΙΟΡΙΣΜΕΝΗ ΕΓΓΥΗΣΗ. 

Η Autodesk εγγυάται ότι υπό κανονική χρήση το Λογισμικό θα έχει τις δυνατότητες και τις λειτουργίες που περιγράφονται γενικά στην Τεκμηρίωση κι ότι οι φορείς στους οποίους βρίσκεται αποθηκευμένο το Λογισμικό, εάν υπάρχουν, η Τεκμηρίωση που θα συνοδεύει το Λογισμικό, καθώς και οποιαδήποτε κλειδί (hardware lock) ή οποιοδήποτε εξάρτημα, που συνοδεύει το Λογισμικό θα είναι ελεύθερα παντός ελαττώματος υλικών και κατασκευής. ΕΚΤΟΣ ΑΠΌ ΤΗΝ ΑΝΩΤΕΡΩ ΠΕΡΙΟΡΙΣΜΕΝΗ ΕΓΓΥΗΣΗ, Η AUTODESK ΔΕΝ ΠΑΡΕΧΕΙ  ΚΙ ΕΣΕΙΣ ΔΕΝ ΛΑΜΒΑΝΕΤΕ, ΚΑΜΙΑ ΑΛΛΗ ΕΓΓΥΗΣΗ, ΡΗΤΗ, ΣΙΩΠΗΡΗ, ΝΟΜΙΜΗ Ή ΠΟΥ ΕΧΕΙ ΔΙΑΤΥΠΩΘΕΙ ΚΑΙ ΣΕ ΕΠΙΚΟΙΝΩΝΙΑ ΜΑΖΙ ΣΑΣ. ΣΥΓΚΕΚΡΙΜΕΝΑ, Η AUTODESK ΑΠΟΠΟΙΕΙΤΑΙ ΟΠΟΙΑΔΗΠΟΤΕ ΑΛΛΗ ΕΓΓΥΗΣΗ, ΣΥΜΠΕΡΙΛΑΜΒΑΝΟΜΕΝΗΣ ΤΗΣ ΣΙΩΠΗΡΗΣ ΕΓΓΥΗΣΗΣ ΓΙΑ ΤΗΝ ΕΜΠΟΡΕΥΣΙΜΟΤΗΤΑ Ή ΚΑΤΑΛΛΗΛΟΤΗΤΑ ΧΡΗΣΗΣ ΓΙΑ ΕΝΑ ΕΙΔΙΚΟ ΣΚΟΠΟ. Η AUTODESK ΔΕΝ ΕΓΓΥΑΤΑΙ ΟΤΙ Η ΛΕΙΤΟΥΡΓΙΑ ΤΟΥ ΛΟΓΙΣΜΙΚΟΥ ΘΑ ΕΙΝΑΙ ΧΩΡΙΣ ΔΙΑΚΟΠΕΣ Ή ΛΑΘΗ. Οι παραπάνω περιορισμοί της ευθύνης πιθανόν να μην μπορούν να τύχουν εφαρμογής σε εσάς, αφού ορισμένες έννομες τάξεις δεν επιτρέπουν τον αποκλεισμό των σιωπηρών εγγυήσεων. Πέραν των δικαιωμάτων λήψεως εγγυήσεως, μπορεί να έχετε κι άλλα δικαιώματα, τα οποία διαφέρουν από μία έννομη τάξη σε άλλη.

Η πλήρης ευθύνη της Autodesk και το αποκλειστικό δικαίωμα σας για αποζημίωση, υπό τις εγγυήσεις της παρούσας Σύμβασης, εξαντλείται κατ’ επιλογή της Autodesk, στην προσπάθεια της να διορθώσει ή να επεξεργαστεί τα λάθη, να αντικαταστήσει τα ελαττωματικά μέσα, εάν υπάρχουν, την Τεκμηρίωση ή οποιαδήποτε εξαρτήματα προστασίας, ή στην επιστροφή του αντίτιμου αγοράς και να καταγγείλει την άδεια χρήσης. Αυτή η αποκατάσταση των ζημιών έχει ως προϋπόθεση την επιστροφή του ελαττωματικού μέσου, της τεκμηρίωσης ή του εξαρτήματος προστασίας του αντιγράφου μαζί με ένα αντίγραφο της αποδείξεως αγοράς στο τοπικό γραφείο της Autodesk ή στον Εξουσιοδοτημένο Μεταπωλητή της Autodesk από τον οποίο το αποκτήσατε. Η αξίωση αυτή ασκείται, μέσα σε ενενήντα (90) ημέρες από την ημερομηνία που σας παραδόθηκε το ελαττωματικό προϊόν. Μετά την παρέλευση της ενενηκονθήμερης περιόδου, η Autodesk θα αντικαταστήσει  οποιοδήποτε ελαττωματικό ή κατεστραμμένο εξάρτημα προστασίας, χρεώνοντας σας ένα ποσό που θα καλύπτει τα έξοδα αντικατάστασης καθώς και τα έξοδα κινήσεως και μεταφοράς.

5. 	ΑΠΑΛΛΑΓΗ ΑΠΟ ΤΗΝ ΕΥΘΥΝΗ.

ΤΑ ΠΡΟΓΡΑΜΜΑΤΑ ΣΧΕΔΙΑΣΜΟΥ ΜΕ ΤΗ ΒΟΗΘΕΙΑ ΤΟΥ ΥΠΟΛΟΓΙΣΤΗ ΚΑΙ ΤΑ ΥΠΟΛΟΙΠΑ ΤΕΧΝΙΚΑ ΠΡΟΓΡΑΜΜΑΤΑ ΠΡΟΟΡΙΖΟΝΤΑΙ ΓΙΑ ΑΠΟΚΛΕΙΣΤΙΚΗ ΧΡΗΣΗ ΑΠΟ ΚΑΤΑΛΛΗΛΑ ΚΑΤΑΡΤΙΣΜΕΝΟΥΣ ΕΠΑΓΓΕΛΜΑΤΙΕΣ. ΔΕΝ ΥΠΟΚΑΘΙΣΤΟΥΝ ΤΗΝ ΕΠΑΓΓΕΛΜΑΤΙΚΗ ΣΑΣ ΚΡΙΣΗ. ΤΑ ΠΡΟΓΡΑΜΜΑΤΑ ΣΧΕΔΙΑΣΜΟΥ ΜΕ ΤΗ ΒΟΗΘΕΙΑ ΤΟΥ ΥΠΟΛΟΓΙΣΤΗ ΚΑΙ ΤΑ ΥΠΟΛΟΙΠΑ ΤΕΧΝΙΚΑ ΠΡΟΓΡΑΜΜΑΤΑ ΠΡΟΟΡΙΖΟΝΤΑΙ ΝΑ ΣΥΜΒΑΛΛΟΥΝ ΣΤΟ ΣΧΕΔΙΑΣΜΟ ΕΝΟΣ ΠΡΟΪΟΝΤΟΣ ΚΑΙ ΔΕΝ ΥΠΟΚΑΘΙΣΤΟΥΝ ΤΙΣ ΑΝΕΞΑΡΤΗΤΕΣ ΔΟΚΙΜΕΣ ΑΝΤΟΧΗΣ, ΑΣΦΑΛΕΙΑΣ ΚΑΙ ΧΡΗΣΙΜΟΤΗΤΑΣ ΤΟΥ ΠΡΟΪΟΝΤΟΣ. ΛΟΓΩ ΤΗΣ ΜΕΓΑΛΗΣ ΠΟΙΚΙΛΙΑΣ Η ΤΩΝ ΔΥΝΗΤΙΚΩΝ ΕΦΑΡΜΟΓΩΝ ΤΟΥ ΛΟΓΙΣΜΙΚΟΥ, ΤΟ ΛΟΓΙΣΜΙΚΟ ΔΕΝ ΕΧΕΙ ΔΟΚΙΜΑΣΤΕΙ ΣΕ ΟΛΕΣ ΤΙΣ ΔΥΝΑΤΕΣ ΠΕΡΙΠΤΩΣΕΙΣ ΧΡΗΣΗΣ. Η AUTODESK ΔΕΝ ΦΕΡΕΙ ΚΑΜΙΑ ΑΠΟΛΥΤΩΣ ΕΥΘΥΝΗ ΓΙΑ ΤΑ ΑΠΟΤΕΛΕΣΜΑΤΑ ΠΟΥ ΘΑ ΠΡΟΚΥΨΟΥΝ ΑΠΟ ΤΗ ΧΡΗΣΗ ΤΟΥ. ΤΑ ΑΤΟΜΑ ΠΟΥ ΧΡΗΣΙΜΟΠΟΙΟΥΝ ΤΟ ΛΟΓΙΣΜΙΚΟ ΦΕΡΟΥΝ ΤΗΝ ΕΥΘΥΝΗ ΤΗΣ ΕΠΙΒΛΕΨΗΣ, ΔΙΑΧΕΙΡΙΣΗΣ ΚΙ ΕΛΕΓΧΟΥ ΤΟΥ ΛΟΓΙΣΜΙΚΟΥ. ΑΥΤΗ Η ΕΥΘΥΝΗ ΠΕΡΙΛΑΜΒΑΝΕΙ, ΜΕΤΑΞΥ ΑΛΛΩΝ,  ΚΑΙ ΤΟΝ ΚΑΘΟΡΙΣΜΟ ΤΩΝ ΚΑΤΑΛΛΗΛΩΝ ΧΡΗΣΕΩΝ ΤΟΥ ΛΟΓΙΣΜΙΚΟΥ ΚΑΙ ΤΗΝ ΕΠΙΛΟΓΗ ΤΟΥ ΛΟΓΙΣΜΙΚΟΥ ΚΑΙ ΤΩΝ ΑΛΛΩΝ ΠΡΟΓΡΑΜΜΑΤΩΝ ΠΡΟΚΕΙΜΕΝΟΥ ΝΑ ΕΠΙΤΕΥΧΘΟΥΝ ΤΑ  ΠΡΟΣΔΟΚΩΜΕΝΑ ΑΠΟΤΕΛΕΣΜΑΤΑ. ΟΙ ΧΡΗΣΤΕΣ ΤΟΥ ΦΕΡΟΥΝ ΑΚΟΜΗ ΤΗΝ ΕΥΘΥΝΗ ΓΙΑ ΤΗΝ ΕΠΑΡΚΕΙΑ ΤΩΝ ΑΝΕΞΑΡΤΗΤΩΝ ΔΙΑΔΙΚΑΣΙΩΝ ΓΙΑ ΤΗ ΔΟΚΙΜΗ ΤΗΣ ΑΞΙΟΠΙΣΤΙΑΣ ΚΑΙ ΤΗΣ ΑΚΡΙΒΕΙΑΣ ΤΩΝ ΑΠΟΤΕΛΕΣΜΑΤΩΝ ΤΟΥ ΠΡΟΓΡΑΜΜΑΤΟΣ, ΣΥΜΠΕΡΙΛΑΜΒΑΝΟΜΕΝΩΝ ΚΑΙ ΤΩΝ ΣΤΟΙΧΕΙΩΝ ΠΟΥ ΕΧΟΥΝ ΣΧΕΔΙΑΣΤΕΙ ΜΕ ΤΗ ΒΟΗΘΕΙΑ ΤΟΥ ΛΟΓΙΣΜΙΚΟΥ.

6. 	ΠΕΡΙΟΡΙΣΜΟΣ ΤΗΣ ΕΥΘΥΝΗΣ.

Η AUTODESK ΔΕΝ ΕΙΝΑΙ ΣΕ ΚΑΜΙΑ ΠΕΡΙΠΤΩΣΗ ΥΠΕΥΘΥΝΗ ΓΙΑ ΤΙΣ ΟΠΟΙΕΣΔΗΠΟΤΕ ΑΠΩΛΕΙΕΣ Ή ΖΗΜΙΕΣ ΟΠΟΙΑΣΔΗΠΟΤΕ ΦΥΣΗΣ, ΣΥΜΠΕΡΙΛΑΜΒΑΝΟΜΕΝΗΣ ΚΑΙ ΤΗΣ ΑΠΩΛΕΙΑΣ ΔΕΔΟΜΕΝΩΝ, ΑΠΩΛΕΙΑΣ ΚΕΡΔΟΥΣ, ΔΑΠΑΝΩΝ Ή ΑΛΛΩΝ ΕΙΔΙΚΩΝ, ΠΑΡΕΠΟΜΕΝΩΝ, ΑΠΡΟΒΛΕΠΤΩΝ Ή ΕΜΜΕΣΩΝ ΖΗΜΙΩΝ ΠΟΥ ΑΠΟΡΡΕΟΥΝ ΑΠΟ ΤΗ ΧΡΗΣΗ Ή ΤΗΝ ΕΛΛΕΙΨΗ ΙΚΑΝΟΤΗΤΑΣ ΧΡΗΣΗΣ ΤΟΥ ΛΟΓΙΣΜΙΚΟΥ Ή ΤΗΣ ΤΕΚΜΗΡΙΩΣΗΣ, ΓΙΑ ΟΠΟΙΟΝΔΗΠΟΤΕ ΛΟΓΟ Ή ΣΥΜΦΩΝΑ ΜΕ ΟΠΟΙΟΔΗΠΟΤΕ ΣΥΣΤΗΜΑ ΕΥΘΥΝΗΣ. Ο ΠΕΡΙΟΡΙΣΜΟΣ ΑΥΤΟΣ ΙΣΧΥΕΙ ΑΚΟΜΗ ΚΑΙ ΣΤΗΝ ΠΕΡΙΠΤΩΣΗ ΠΟΥ Η AUTODESK Ή ΟΠΟΙΟΣΔΗΠΟΤΕ ΜΕΤΑΠΩΛΗΤΗΣ ΤΗΣ ΕΧΕΙ ΠΛΗΡΟΦΟΡΗΘΕΙ ΓΙΑ ΤΗΝ ΠΙΘΑΝΟΤΗΤΑ ΕΠΕΛΕΥΣΗΣ ΤΕΤΟΙΩΝ ΑΠΩΛΕΙΩΝ Ή ΖΗΜΙΩΝ. ΑΝΑΓΝΩΡΙΖΕΤΕ ΟΤΙ ΣΤΟ ΑΝΤΙΤΙΜΟ ΤΗΣ ΑΔΕΙΑΣ ΠΟΥ ΚΑΤΑΒΑΛΕΤΕ ΛΑΜΒΑΝΕΤΑΙ ΥΠΟΨΗ ΑΥΤΗ Η ΚΑΤΑΝΟΜΗ ΤΟΥ ΚΙΝΔΥΝΟΥ.

Η AUTODESK ΔΕ ΦΕΡΕΙ ΟΥΔΕΜΙΑ ΕΥΘΥΝΗ ΠΟΥ ΑΠΟΡΡΕΕΙ ΑΠΟ ΤΗΝ ΑΠΩΛΕΙΑ Ή ΤΗΝ ΚΛΟΠΗ ΤΟΥ ΛΟΓΙΣΜΙΚΟΥ Ή ΟΠΟΙΑΣΔΗΠΟΤΕ ΣΥΣΚΕΥΗΣ ΠΡΟΣΤΑΣΙΑΣ ΑΠΟ ΤΗΝ ΑΝΤΙΓΡΑΦΗ ΜΕ ΤΗΝ ΟΠΟΙΑ ΠΑΡΑΔΙΔΕΤΑΙ ΤΟ ΛΟΓΙΣΜΙΚΟ. ΕΙΔΙΚΟΤΕΡΑ, Η AUTODESK ΔΕΝ ΥΠΟΧΡΕΟΥΤΑΙ ΝΑ ΑΝΤΙΚΑΤΑΣΤΗΣΕΙ ΤΟ ΑΠΟΛΕΣΘΕΝ Ή ΤΟ ΚΛΑΠΕΝ ΛΟΓΙΣΜΙΚΟ Ή ΤΗ ΣΥΣΚΕΥΗ ΠΡΟΣΤΑΣΙΑΣ ΑΠΟ ΤΗΝ ΑΝΤΙΓΡΑΦΗ. ΕΣΕΙΣ ΕΥΘΥΝΕΣΤΕ ΑΠΟΚΛΕΙΣΤΙΚΑ ΓΙΑ ΤΗ ΦΥΛΑΞΗ ΤΟΥ ΛΟΓΙΣΜΙΚΟΥ ΚΑΙ ΚΑΘΕ ΣΥΣΚΕΥΗΣ ΠΡΟΣΤΑΣΙΑΣ ΑΠΟ ΤΗΝ ΑΝΤΙΓΡΑΦΗ, ΤΟΝ ΚΙΝΔΥΝΟ ΑΠΩΛΕΙΑΣ Ή ΚΛΟΠΗΣ ΚΑΙ ΓΙΑ ΤΗΝ ΠΡΟΣΤΑΣΙΑ ΤΗΣ ΕΠΕΝΔΥΣΗΣ ΣΑΣ ΜΕ ΑΣΦΑΛΙΣΗ Ή ΜΕ ΑΛΛΟ ΤΡΟΠΟ. Οι παραπάνω περιορισμοί μπορεί να μην τυγχάνουν εφαρμογής σε εσάς, αφού ορισμένες έννομες τάξεις δεν επιτρέπουν τον περιορισμό ή τον αποκλεισμό της ευθύνης για τυχαίες ή παρεπόμενες ζημίες.

7.	ΠΕΡΙΟΡΙΣΜΕΝΑ ΔΙΚΑΙΩΜΑΤΑ ΓΙΑ ΤΟΥΣ ΠΕΛΑΤΕΣ ΤΗΣ ΚΥΒΕΡΝΗΣΗΣ ΤΩΝ Η.Π.Α .

Αυτό το Λογισμικό και η Τεκμηρίωση παρέχονται με ΠΕΡΙΟΡΙΣΜΕΝΑ ΔΙΚΑΙΩΜΑΤΑ για τους πελάτες της Κυβέρνησης των Η.Π.Α.. Η χρήση, αναπαραγωγή ή η αποκάλυψη από την Κυβέρνηση των Η.Π.Α υπόκειται στους περιορισμούς που είχαν τεθεί στη ρήτρα Εμπορικό Λογισμικό Ηλεκτρονικού Υπολογιστή--Περιορισμένα Δικαιώματα στο FAR 52.227-19 ή στη ρήτρα Εμπορικό Λογισμικό Ηλεκτρονικού Υπολογιστή--Παραχώρηση άδειας χρήσης στο NASA FAR 1852.227-86. Παραγωγός είναι η Autodesk, Inc., 111 McInnis Parkway, San Rafael, California, 94903.

8.	 ΓΕΝΙΚΕΣ ΔΙΑΤΑΞΕΙΣ.

Α.	Η παρούσα Σύμβαση και η χορηγηθείσα στο παρόν άδεια θα λήξει, χωρίς περαιτέρω ειδοποίηση ή ενέργεια από την Autodesk, στην περίπτωση που εσείς, ο κάτοχος της άδειας, κηρυχθείτε σε πτώχευση, κάνετε πτωχευτικό συμβιβασμό με τους πιστωτές σας ή τεθείτε υπό εκκαθάριση.

Β. 	Η παρούσα Σύμβαση δεν διέπεται από τη Σύμβαση των Ηνωμένων Εθνών περί Συμβάσεων για την Πώληση Προϊόντων. Η παρούσα Σύμβαση διέπεται από τους νόμους της Πολιτείας της California, Η.Π.Α, συμπεριλαμβανομένου και του Ενοποιημένου Εμπορικού Κώδικα. Δεν εφαρμόζονται διατάξεις και αρχές  ιδιωτικού διεθνούς δικαίου. Η παρούσα Σύμβαση αποτελεί  την πλήρη σύμβαση μεταξύ μας και αντικαθιστά οποιαδήποτε άλλη συναλλακτική επαφή ή διαφημιστική δήλωση σχετικά με το Λογισμικό και την Τεκμηρίωση.

Γ. 	Αν οποιοσδήποτε από τους όρους που προβλέπει η παρούσα Σύμβαση αποδειχθεί άκυρος ή ανίσχυρος,  οι υπόλοιποι όροι της παραμένουν απολύτως ισχυροί και τα συμβαλλόμενα μέρη δεσμεύονται με υποχρεώσεις, οι οποίες πλησιάζουν κατά το δυνατόν το σκοπούμενο αποτέλεσμα της διάταξης που κρίθηκε άκυρη ή ανίσχυρη.